### H Cyfarfod Un Llais Cymru - 26.5.21

Cafwyd wybod bod neb wedi mynychu y cyfarfod uchod.

### I Anghenion Tai Dyffryn Ardudwy

Wedi derbyn e-bost gan Catrin Huws, Hwylusydd Tai Gwledig ynglyn ar anghenion tai yn y pentref ag yn datgan bod y Gymdeithas Dai wedi adnabod darn o dir yn Pentre Uchaf a byddai o bosib yn addas ar gyfer datblygu tai fforddiadwy i bobl leol. Cafwyd wybod bod ganddynt gynlluniau i godi 8 ty yn y pentre. Datganwyd siom bod y pamphledi a gafodd eu rhoi drwy'r drysau yn rhy fach i'w darllen a neb yn eu deallt a cytunwyd anfon i gwyno am hyn.

### J Ethol Cynghorydd

Adroddodd y Clerc ei bod wedi cysylltu gyda'r Swyddog Etholiadol yn Gaernarfon yn hysbysu bod yna sedd wag yn Ward Llanddwywe ag ei bod wedi derbyn Rhybudd ynglyn a hyn a bod copi wedi cael ei osod yn yr hysbysfwrdd yn Talybont, ar wefan y Cyngor ag hefyd ar dudalen weblyfr y Cyngor. Bydd y Rhybudd hwn yn dod i ben ar y 14eg o'r mis hwn.

### 6.10 GOHEBIAETH A Cyngor Gwynedd - Adran Priffyrdd

Wedi derbyn ateb gan y Swyddog Llwybrau ynglyn ar llwybr cyhoeddus sydd yn mynd o Roslin draw am Tyn y Wern ag yn datgan ei fod yn credu mae llwybr cyhoeddus rhif 55 yw hwn a mae yn gyfuniad o lwybr march a llwybr troed. Hefyd yn datgan y byddant yn cymeryd golwg arno cyn gynted a phosib.

### B Cyngor Gwynedd - Adran Priffyrdd

Wedi derbyn llythyr gan yr uchod yn rhestru y gwaith maen't yn fwriadu ei gario allan yn y gymuned y mis yma a mae hyn yn cynnwys arwisgo A496 40mya rhwng Dyffryn Ardudwy a Talybont a Ffordd Gors y Gedol.

### C Cyngor Gwynedd - Adran Priffyrdd a Bwrdeistrefol

Wedi derbyn dogfen ynglyn ag Ymgynghoriad Gorchymyn Gwarchod Mannau Cyhoeddus (GDMC): Rheoli Cŵn gan yr adran uchod ag yn datgan bod Cyngor Gwynedd yn cario allan ymgynghoriad statudol er mwyn ystyried a ddylid cyflwyno Gorchymyn Diogelu Mannau Cyhoeddus (GDMC) ar gyfer rheoli cwn ag yn datgan bod unrhyw un yn gallu cynnig sylwadau ar y Gorchymyn arfaethedig wrth lenwi'r holiadur ar lein a dyma'r linc i'r fersiwn ar y we sydd yn cynnwys yr holiadur www.gwynedd.llyw.cymru/ymgynghoriadrheolicwn. Hefyd yn datgan ei bod yn bwysig darllen y wybodaeth sydd yn y Pecyn Gwybodaeth cyn llenwi'r holiadur. Os oes unrhyw un angen mwy o wybodaeth am yr Ymgynghoriad neu unrhyw gwestiynnau mae posib e-bostioRheoliCwn@gwynedd.llyw.cymru neu ffonio 01766 771000. Rhaid cyflwyno pob sylw cyn 21ain o Mehefin, 2021 ac yna bydd yr ymatebion yn cael eu hystyried yn ofalus cyn y bydd adroddiad pellach yn cael ei gyflwyno i Gabinet y Cyngor am benderfyniad ar y ffordd ymlaen. Adroddodd y Clerc ei bod wedi anfon y ddogfen hon ymlaen i bob Aelod drwy e-bost.

### D Parc Cenedlaethol Eryri

Wedi cael ateb gan yr uchod ynglyn a safle Huws Gray ag yn datgan eu bod wedi ymweld ar safle ac wedi edrych ar yr hanes cynllunio ag eu bod ddim yn gweld bod unrhyw amodau yn atal Huws Gray rhag defnyddio'r tir ger y man parcio i storio nwyddau. Hefyd yn awgrymu bod y Cyngor yn cysylltu gyda'r Adran Priffyrdd gan fod pryder ynglyn a gwelededd.

### E Mr. Banslow

Adroddodd y Clerc ei bod wedi derbyn e-bost gan yr uchod yn tynnu sylw bod y biniau ysbwriel ger y traeth yn Talybont yn llawn a heb gael eu gwagio. Adroddodd y Clerc ymhellach ei bod wedi anfon yr e-bost ymlaen at y Swyddog priodol yn Gyngor Gwynedd ag bod ef wedi datgan y byddai yn sicrhau bod bin ychwanegol yn cael ei osod yna ynghyd a trefniant ei wasanaethau yn fwy rheolaidd.

648...........................................Cadeirydd